Na temelju članka 107. Zakona o odgoju i obrazovanju u osnovnoj i srednjoj školi ( NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14. i 07/17., 68/18, 98/19, 64/20), Pravilnika o odgovarajućoj vrsti obrazovanja učitelja i stručnih suradnika u osnovnoj školi (NN 06/19.), Pravilnika o načinu i postupku zapošljavanja Osnovne škole Vladimira Nazora, Osnovna škola Vladimira Nazora, Jordanovac 23, Zagreb raspisuje:

***NATJEČAJ***

*ZA RADNO MJESTO - UČITELJ/ICA ENGLESKOG JEZIKA- 1 izvršitelj/ica, određeno, nepuno radno vrijeme –* ***20 sati tjedno***

***Uvjeti za zasnivanje radnog odnosa:***

- opći uvjeti sukladno općim propisima o radu

- posebni uvjeti propisani Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/1898/19, 64/20) i Pravilnikom o odgovarajućoj vrsti obrazovanja učitelja i stručnih suradnika u osnovnoj školi (NN 06/19)

***Radno iskustvo***: nije važno

***Natječaj vrijedi od: 7.10.2021. do 15.10.2021.***  
***Prijavu na natječaj potrebno je vlastoručno potpisati i uz prijavu priložiti:***

- životopis

- molbu

- diplomu, odnosno dokaz o stečenoj vrsti i razini obrazovanja

- elektronički zapis ili potvrdu o podatcima evidentiranim u matičnoj evidenciji Hrvatskog zavoda za mirovinsko osiguranje (ne starije od 30 dana od dana raspisivanje natječaja)

- domovnicu odnosno dokaz o državljanstvu

- uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja).

Na natječaj se mogu ravnopravno javiti osobe oba spola.

Rok za podnošenje prijava je 8 dana od dana objave natječaja na mrežnim stranicama i oglasnoj ploči Hrvatskog zavoda za zapošljavanje i Škole.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanja te ostvaruju prednost u odnosu na ostale kandidate/kinje samo pod jednakim uvjetima.

Na poveznici Ministarstva hrvatskih branitelja navedeni su dokazi potrebni za ostvarivanje prednosti pri zapošljavanju temeljem Zakona o hrvatskim braniteljima iz Domovinskog rata i članovima njihovih obitelji (NN 121/17).

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom prijavljenim na natječaj.

Sukladno Pravilniku o načinu i postupku zapošljavanja u Osnovnoj školi Vladimira Nazora (u daljnjem tekstu: Pravilnik) za kandidate na natječaju obvezno je vrednovanje.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne škole Vladimira Nazora.

Odluku o načinu vrednovanja kandidata donosi Povjerenstvo u skladu s brojem prijavljenih kandidata, očekivanom trajanju radnog odnosa te drugim okolnostima. Vrednovanje može biti pismeno i/ili usmeno, a može biti i kombinacija oba načina.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na testiranje i/ili razgovor (intervju).

Odluka o načinu vrednovanja kandidata (u daljnjem tekstu: Odluka) objavljuje se na web stranici škole, te sve kandidate koji su pravodobno dostavili potpunu prijavu sa svim prilozima odnosno ispravama i ispunjavaju uvjete natječaja Povjerenstvo poziva na vrednovanje objavom obavijesti i uputa na mrežnoj stranici škole.

Pozvani kandidati su obvezni pristupiti vrednovanju. Ako kandidat ne pristupi vrednovanju, smatra se da je povukao prijavu na natječaj. Odluka će biti objavljena na mrežnoj stranici Osnovne škole, a o vremenu i mjestu održavanja vrednovanja kandidati će biti obavješteni na gore opisani način.

Isprave se prilažu u neovjerenoj preslici, a nakon odabira kandidata, a prije potpisivanja ugovora o radu, odabrani kandidat bit će pozvan da dostavi originale dokumenata ili ovjerene preslike. Natječajna dokumentacija se neće vraćati kandidatima.

Rezultati natječaja bit će objavljeni na mrežnoj stranici Osnovne škole u roku 8 dana od dana donošenja odluke o izboru.

Prijave s potrebnom dokumentacijom dostaviti na adresu:

OSNOVNA ŠKOLA VLADIMIRA NAZORA

JORDANOVAC 23

10 000 ZAGREB

• sa naznakom: „za natječaj – *UČITELJ/ICA ENGLESKOG JEZIKA*“

Način i postupak odabira kandidata na natječaju propisan je Pravilnikom o načinu i postupku zapošljavanja u Osnovnoj školi Vladimira Nazora.

Podnošenjem prijave na natječaj kandidat daje izričitu privolu Osnovnoj školi Vladimira Nazora da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Sve pristigle prijave biti će zaštićene od pristupa neovlaštenih osoba te pohranjene na sigurno mjesto i čuvane u skladu s uvjetima i rokovima predviđenih zakonskim propisima, Pravilnikom o zaštiti i obradi arhivskog i registraturnog gradiva i odluka voditelja obrade.

KLASA: 003-06/21-02/15

**URBROJ:251-149-21-1**

Zagreb, 7.10.2021 godine

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

mr. Ivica Brkić